
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 539 

16 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «ΩΙΑ ΗΕΙ_Ι_Α3 
ΑΝΩΝΥΜΗ ΕΤΑΙΡΕΙΑ ΓΕΝΙΚΩΝ ΠΩΛΗΣΕΩΝ, ΕΜΠΟ¬ 
ΡΙΚΩΝ ΥΠΗΡΕΣΙΩΝ & ΙΔΡΥΣΗΣ & ΟΡΓΑΝΩΣΗΣ 
ΕΜΠΟΡΙΚΩΝ ΚΑΤΑΣΤΗΜΑΤΩΝ» με το δ.τ. «ΩΙΑ 

ΗΕΙ_1_Α3 Α.Ε.» στις διατάξεις του ν. 3299/2004. 1 

Υπαγωγή επένδυσης της εταιρείας «ΑΝΑΤΟΛΗ ΑΝΩ¬ 
ΝΥΜΗ ΒΙΟΜΗΧΑΝΙΚΗ, ΕΜΠΟΡΙΚΗ ΚΑΙ ΑΓΡΟΤΙΚΗ 
ΕΤΑΙΡΙΑ» με το δ.τ. «ΑΝΑΤΟΛΗ Α.Ε.» στις διατά¬ 
ξεις του ν. 3299/2004. 2 

Υπαγωγή επένδυσης της εταιρείας «Ελληνικές Ξενο¬ 
δοχειακές Επιχειρήσεις Ν.Η.ΚΑ ΑΕ» με το διακρι¬ 
τικό τίτλο «ΝΗΚΑ ΕΞΤΕ Α.Ε» στις διατάξεις του ν. 

3299/2004. 3 

Ολοκλήρωση και πιστοποίηση της έναρξης της πα¬ 
ραγωγικής λειτουργίας της επένδυσης της εται¬ 
ρείας «ΞΕΝΟΔΟΧΕΙΟ ΚΩΣ Α.Ε.» που έχει υπαχθεί 

στις διατάξεις του ν. 3299/2004. 4 

Υπαγωγή της εταιρείας «ΒΜ\Λ/ ΗΕΕΕΑ3 Α.Ε.» στις διατά¬ 
ξεις του ν. 3299/2004 για την ενίσχυση επενδυτικού 

σχεδίου της με το κίνητρο της επιχορήγησης. 5 

Υπαγωγή επένδυσης της εταιρείας «ΕΒΡΟΦΑΡΜΑ 
Α.Β.Ε.Ε Βιομηχανία Γάλακτος» με το δ.τ. «ΕΒΡΟ¬ 
ΦΑΡΜΑ Α.Β.Ε.Ε» στις διατάξεις του ν. 3299/2004.... 6 

Ολοκλήρωση, οριστικοποίηση του κόστους και πιστο¬ 
ποίηση της έναρξης της παραγωγικής λειτουργίας 
της επένδυσης της εταιρείας «ΑΦΟΙ Α. ΜΠΡΕΖΑ Ο.Ε.» 
που έχει υπαχθεί στις διατάξεις του ν. 3299/2004... 7 

Υπαγωγή της εταιρείας «ΑΣΤΙΚΟΣ ΣΥΝ/ΜΟΣ ΦΑΡ¬ 
ΜΑΚΟΠΟΙΩΝ ΧΑΝΙΩΝ - ΣΥΝ Π.Ε.» στις διατάξεις 
του ν. 3299/2004 για την ενίσχυση επενδυτικού 
σχεδίου της με το κίνητρο της επιχορήγησης.... 8 
Εγκατάσταση και λειτουργία της Αγγειοχειρουργι¬ 
κής κλινικής του τμήματος Ιατρικής του Πανεπι¬ 
στημίου Θεσσαλίας στο ΠΑΝΕΠΙΣΤΗΜΙΑΚΟ ΓΕΝΙ¬ 
ΚΟ ΝΟΣΟΚΟΜΕΙΟ ΛΑΡΙΣΑΣ. 9 

Σύσταση οργανικών θέσεων, με σύμβαση εργασίας ιδι¬ 
ωτικού δικαίου αορίστου χρόνου, μειωμένης απα¬ 
σχόλησης, στο Υπουργείο Αγροτικής Ανάπτυξης 

και Τροφίμων, κατ’ εφαρμογή του π.δ. 164/2004. 10 

Αρμοδιότητες της Διεύθυνσης Παιδείας του Νομαρ¬ 
χιακού Διαμερίσματος Πειραιά. 11 


Αρμοδιότητες της Διεύθυνσης Υγειονομικών Ελέγχων 

του Νομαρχιακού Διαμερίσματος Πειραιά. 12 

Αρμοδιότητες της Διεύθυνσης Προστασίας Καταναλωτή 
του Νομαρχιακού Διαμερίσματος Πειραιά. 13 


Α ΠΟΦΑΣΕΙ Σ 

(ΐ) 

Υπαγωγή επένδυσης της εταιρείας «ΩΙΑ ΗΕΕΕΑ3 ΑΝΩ¬ 
ΝΥΜΗ ΕΤΑΙΡΕΙΑ ΓΕΝΙΚΩΝ ΠΩΛΗΣΕΩΝ, ΕΜΠΟΡΙΚΩΝ 
ΥΠΗΡΕΣΙΩΝ & ΙΔΡΥΣΗΣ & ΟΡΓΑΝΩΣΗΣ ΕΜΠΟΡΙΚΩΝ 
ΚΑΤΑΣΤΗΜΑΤΩΝ» με το δ.τ. «ΩΙΑ ΗΕΙ_Ι_Α3 Α.Ε.» στις 
διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 32384/ΥΠΕ/4/00520/Ε/ν.3299/2004/ 
30.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004 της εταιρείας «ΩΙΑ ΗΕΙ_Ι_Α3 
ΑΝΩΝΥΜΗ ΕΤΑΙΡΕΙΑ ΓΕΝΙΚΩΝ ΠΩΛΗΣΕΩΝ, ΕΜΠΟΡΙΚΩΝ 
ΥΠΗΡΕΣΙΩΝ & ΙΔΡΥΣΗΣ & ΟΡΓΑΝΩΣΗΣ ΕΜΠΟΡΙΚΩΝ 
ΚΑΤΑΣΤΗΜΑΤΩΝ» με το δ.τ. «ΩΙΑ ΗΕΙ_Ι_Α3 Α.Ε.» για την 
ενίσχυση επενδυτικού σχεδίου της με το κίνητρο της 
επιχορήγησης, που αναφέρεται στον εκσυγχρονισμό δύο 
μονάδων παροχής υπηρεσιών εφοδιαοτικής αλυσίδας, 
συνολικής ενισχυόμενης δαπάνης δύο εκατομμυρίων τρι- 
ακοσίων εξήντα επτά χιλιάδων εννιακοσίων (2.367.900) 
ευρώ, στις θέσεις Μάνδρα Νομού Αττικής και ΒΙΠΕΟ Σίν- 
δου Νομού ©εσσαλονίκης, με ποσοστό επιχορήγησης 
30% επί του συνολικού επενδυτικού σχεδίου, δηλαδή 
συνολικό ποσό επιχορήγησης ύψους επτακοσίων δέκα 
χιλιάδων τριακοσίων εβδομήντα (710.370) ευρώ. 

Με την επένδυση θα δημιουργηθούν πέντε (5) νέες 
θέσεις εργασίας (5 ΕΜΕ). 

Ημερομηνία γνωμοδότησης της Επιτροπής: 30.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

( 2 ) 

Υπαγωγή επένδυσης της εταιρείας «ΑΝΑΤΟΛΗ ΑΝΩΝΥ¬ 
ΜΗ ΒΙΟΜΗΧΑΝΙΚΗ, ΕΜΠΟΡΙΚΗ ΚΑΙ ΑΓΡΟΤΙΚΗ ΕΤΑΙ¬ 
ΡΙΑ» με το δ.τ. «ΑΝΑΤΟΛΗ Α.Ε» στις διατάξεις του ν. 
3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 52242 ΥΠΕ/4/00547/Ε/ν. 3299/ 04/ 

30.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004 της επιχείρησης «ΑΝΑΤΟΛΗ 
ΑΝΩΝΥΜΗ ΒΙΟΜΗΧΑΝΙΚΗ, ΕΜΠΟΡΙΚΗ ΚΑΙ ΑΓΡΟΤΙΚΗ ΕΤΑΙ¬ 
ΡΙΑ» με δ.τ. «ΑΝΑΤΟΛΗ Α.Ε» για την ενίσχυση επένδυσής 
της με το κίνητρο της επιχορήγησης, που αναφέρεται 
στην ίδρυση μονάδας διαλογής, τυποποίησης, συσκευα- 
σίας, συντήρησης, ψύξης και αποθήκευσης φρούτων στη 
θέση Μέσδρα της περιοχής Χαριέσσας του Δήμου Αν¬ 
θεμίων του Νομού Ημαθίας, συνολικής δαπάνης πέντε 
εκατομμυρίων εξακοσίων χιλιάδων (5.600.000,00) ευρώ, με 
ποσοστό επιχορήγησης 40% ήτοι ποσό δύο εκατομμυρίων 
διακοσίων σαράντα χιλιάδων (2.240.000,00) ευρώ. 

Με την επένδυση θα δημιουργηθούν τέσσερις (4) νέες 
θέσεις μόνιμης απασχόλησης και δεκαεπτά (17) εποχι¬ 
ακής απασχόλησης ήτοι (15,33 ΕΜΕ). 

Ημερομηνία γνωμοδότησης της Επιτροπής: 30.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

(3) 

Υπαγωγή επένδυσης της εταιρείας «Ελληνικές Ξενο¬ 
δοχειακές Επιχειρήσεις Ν.Η.ΚΑ ΑΕ» με το διακρι¬ 
τικό τίτλο «ΝΗΚΑ ΕΞΤΕ Α.Ε» στις διατάξεις του 
ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 34575/ΥΠΕ/4/00569/ν.3299/2004/ 

30.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004 της υπό σύσταση επιχείρησης 
«Ελληνικές Ξενοδοχειακές Επιχειρήσεις Ν.Η.ΚΑ Α.Ε» με 
διακριτικό τίτλο «ΝΗΚΑ ΕΞΤΕ ΑΕ» για την ενίσχυση επεν¬ 
δυτικού σχεδίου της, με το κίνητρο της επιχορήγησης, που 
αναφέρεται στην ανέγερση συγκροτήματος Ξενοδοχείου 
5* δυναμικότητας 782 κλινών - 347 δωματίων, στη θέση 
Αμμούδες-Κοσκινού Ρόδου ν. Δωδ/σου, με ποσοστό επιχο¬ 
ρήγησης 55%, για κόστος επένδυσης τριάντα έξι εκατομ¬ 
μυρίων οκτώ χιλιάδων (36.008.000,00)€, ήτοι επιχορήγηση 
δέκα εννέα εκατομμυρίων οκτακόσιων τεσσάρων χιλιάδων 
τετρακοσίων (19.804.400,00) €, και ποσοστό 50,00% για 
κόστος επένδυσης πεντακοσίων χιλιάδων (500.000,00) € 
(αμοιβές συμβούλων -μελέτες) ήτοι επιχορήγηση διακο- 
σίων πενήντα χιλιάδων (250.000,00) € 

Με την επένδυση θα δημιουργηθούν 224 νέες θέσεις 
εργασίας (137,3 ΕΜΕ). 

Ημερομηνία γνωμοδότησης της Επιτροπής: 30.12.2006. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- (4) 

Ολοκλήρωση και πιστοποίηση της έναρξης της παρα¬ 
γωγικής λειτουργίας της επένδυσης της εταιρείας 
«ΞΕΝΟΔΟΧΕΙΟ ΚΩΣ Α.Ε.» που έχει υπαχθεί στις δια¬ 
τάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 14033/ΥΠΕ/4/00006/ν.3299/2004/ 
27.3.2007 απόφαση του Υπουργού και του Υφυπουργού 
Οικονομίας και Οικονομικών πιστοποιείται η ολοκλή¬ 
ρωση - οριστικοποίηση του κόστους και η έναρξη της 
παραγωγικής λειτουργίας της επένδυσης της εταιρείας 
«ΞΕΝΟΔΟΧΕΙΟ ΚΩΣ Α.Ε.», που αναφέρεται στον εκσυγ¬ 
χρονισμό ολοκληρωμένης μορφής και αναβάθμιση από 
τη Β' στην Α' κατηγορία της ξενοδοχειακής μονάδας 
«ΚΩΣ ΑΚΤΙΣ ΑΒΤ ΗΟΤΕΙ» στην πόλη της Κω του Δήμου 
Κω του Νομού Δωδεκανήσου, με τους εξής όρους: 

α) (α) Το συνολικό ορισπκοποιούμενο κόστος της 
επένδυσης ανέρχεται στο ποσό των δύο εκατομμυ¬ 
ρίων επτακοσίων είκοσι πέντε χιλιάδων διακοσίων 
είκοσι οκτώ (2.725.228,00) €, με ενισχυόμενο κόστος 
δύο εκατομμύρια εξακόσιες ενενήντα μιας χιλιάδων 
(2.691.000,00) €. 

β) Το ύψος της Ίδιας συμμετοχή ανέρχεται στο ποσό 
των οκτακόσιων πενήντα εννέα χιλιάδων εννιακοσίων 
πενήντα (859.950,00) € που αποτελεί ποσοστό 32% του 
συνολικού κόστους της ενισχυόμενης επένδυσης. 

γ) Το ύψος της επιχορήγησης ανέρχεται στο ποσό 
του ενός εκατομμυρίου τετρακοσίων ογδόντα χιλιάδων 
πενήντα (1.480.050,00) € που αποτελεί ποσοστό 55% του 
συνολικού κόστους της ενισχυόμενης επένδυσης. 

δ) Το ύψος του τραπεζικού δανείου ανέρχεται στο ποσό 
των τριακοσίων πενήντα μιας χιλιάδων (351.000,00) €. 
ε) Ημερομηνία ολοκλήρωσης της επένδυσης: 30.6.2006. 
στ) Νέες θέσεις εργασίας είκοσι τέσσερα (24) άτομα 
μόνιμης απασχόλησης, έναντι δέκα τριών (13) ατόμων 
στην απόφαση υπαγωγής. 

Επίσης με την παραπάνω απόφαση εγκρίθηκε η κατα¬ 
βολή της επιχορήγησης ποσού οκτακόσιων τριάντα έξι 
χιλιάδων πεντακοσίων πενήντα (836.550,00) €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

(5) 

Υπαγωγή της εταιρείας «ΒΜ \Ν ΗΕϋ_Αδ Α.Ε.» στις διατά¬ 
ξεις του ν.3299/2004 για την ενίσχυση επενδυτικού 
σχεδίου της με το κίνητρο της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 26037/ΥΠΕ/4/00420/ν. 3299/2004/ 

29.12.2006 απόφαση του Υπουργού και Υφυπουργού Οι¬ 
κονομίας και Οικονομικών, εγκρίθηκε η υπαγωγή στις 

διατάξεις του ν.3299/2004, επένδυσης της επιχείρησης 
«ΒΜ\Λ/ ΗΕΕΙΑδ Α.Ε.» για την ενίσχυση επενδυτικού σχεδί¬ 
ου της, με το κίνητρο της επιχορήγησης, που αναφέρεται 
στη δημιουργία μονάδας εφοδιαστικής αλυσίδας, στην 
τοποθεσία Ρίκια Λυσίων στον Δήμο Ασπροπύργου του 
Νομού Αττικής, συνολικής δαπάνης ενός εκατομμυρίου 
εβδομήντα μιας χιλ. οκτακόσιων ευρώ (1.071.800 €). 

Το ποσοστό της επιχορήγησης ανέρχεται σε 30% επί του 
κόστους της επένδυσης, δηλαδή ποσό επιχορήγησης τριακό¬ 
σιες εικοσιμία χιλ. πεντακόσια σαράντα ευρώ (321.540 €). 

Από την υλοποίηση της επένδυσης δεν αναμένεται να 
προκύψουν νέες θέσεις απασχόλησης. 

Ημερομηνία γνωμοδότησης της Επιτροπής: 8.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

(δ) 

Υπαγωγή επένδυσης της εταιρείας «ΕΒΡΟΦΑΡΜΑ 
Α.Β.Ε.Ε Βιομηχανία Γάλακτος» με το δ.τ. «ΕΒΡΟΦΑΡ¬ 
ΜΑ Α.Β.Ε.Ε» στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 50722/ΥΠΕ/4/00510/Ε/ν.3299/2004/ 
30.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004 της επιχείρησης «ΕΒΡΟΦΑΡ¬ 
ΜΑ Α.Β.Ε.Ε Βιομηχανία Γ άλακτος με δ. τ. ΕΒΡΟΦΑΡΜΑ 
Α.Β.Ε.Ε» για την ενίσχυση επένδυσής της με το κίνητρο 
της επιχορήγησης, που αναφέρεται στον εκσυγχρονισμό 
μονάδας τυροκομικών προϊόντων γιαούρτης, μονάδας 
επεξεργασίας γάλακτος και λοιπών γαλακτοκομικών 
προϊόντων στη θέση Κιρίκ Τεπέ του Δήμου Διδυμοτεί¬ 
χου του Νομό'Εβρου, συνολικής δαπάνης έξι εκατομμυ¬ 
ρίων εξακοσίων χιλιάδων (6.600.000,00) ευρώ, με ποσο¬ 
στό επιχορήγησης 50% ήτοι ποσό τριών εκατομμυρίων 
τρακοσίων χιλιάδων (3.300.000,00) ευρώ. 

Με την επένδυση θα δημιουργηθούν πέντε (5) νέες 
θέσεις μόνιμης απασχόλησης ήτοι (5 ΕΜΕ). 

Ημερομηνία γνωμοδότησης της Επιτροπής: 30.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

(7) 

Ολοκλήρωση, οριστικοποίηση του κόστους και πιστο¬ 
ποίηση της έναρξης της παραγωγικής λειτουργίας 
της επένδυσης της εταιρείας «ΑΦΟΙ Α. ΜΠΡΕΖΑ Ο.Ε.» 
που έχει υπαχθεί στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 8057/ΥΠΕ/4/00080/ν.3299/2004 από¬ 
φαση του Υπουργού και του Υφυπουργού Οικονομίας 


και Οικονομικών πιστοποιείται η ολοκλήρωση - οριστι¬ 
κοποίηση του κόστους και η έναρξη της παραγωγικής 
λειτουργίας της επένδυσης της εταιρείας «ΑΦΟΙ Α. 
ΜΠΡΕΖΑ Ο.Ε.», που αναφέρεται στην ίδρυση μονάδας 
παροχής υπηρεσιών εφοδιαστικής αλυσίδας, στο Ιο χλμ 
Ε.Ο. Λάρισας-Κοζάνης, στον Τύρναβο, του ν. Λάρισα, με 
τους εξής όρους: 

Το συνολικό ενισχυόμενο κόστος της επένδυσης ανέρ¬ 
χεται στο ποσό των τριών εκατομμυρίων διακοσίων τρι¬ 
άντα ενός χιλιάδων εξακοσίων οκτώ ευρώ (3.231.608,00) 

€. 

Το ύψος της ιδίας συμμετοχής ανέρχεται στο ποσό του 
ενός εκατομμυρίου δέκα επτά χιλιάδων εννιακοσίων εξήντα 
έξι ευρώ (1.017.966,00) € που αποτελεί ποσοστό 31,5% του 
συνολικού κόστους της ενισχυόμενης επένδυσης. 

Το ύψος της επιχορήγησης ανέρχεται στο ποσό του 
ενός εκατομμυρίου διακοσίων ενενήντα δύο χιλιάδων 
εξακοσίων σαράντα δύο ευρώ (1.292.642,00) € που απο¬ 
τελεί ποσοστό 40% του συνολικού κόστους της ενισχυ- 
όμενης επένδυσης. 

Το ύψος του μη επιδοτούμενου Τραπεζικού Δανείου 
ανέρχεται στο ποσό των εννιακοσίων είκοσι μίας χιλι¬ 
άδων ευρώ (921.000,00) €. 

Ημερομηνία ολοκλήρωσης της επένδυσης: 14.11.2006. 

Θέσεις εργασίας εννέα (9) άτομα έναντι έξι (6) θέσεων 
προβλεπομένων στην εγκριτική απόφαση. 

Επίσης με την παραπάνω απόφαση εγκρίθηκε η κατα¬ 
βολή του συνόλου της επιχορήγησης ποσού ενός εκα¬ 
τομμυρίου διακοσίων ενενήντα δύο χιλιάδων εξακοσίων 
σαράντα δύο ευρώ (1.292.642,00) €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

(δ) 

Υπαγωγή της εταιρείας «ΑΣΤΙΚΟΣ ΣΥΝ/ΜΟΣ ΦΑΡΜΑ¬ 
ΚΟΠΟΙΩΝ ΧΑΝΙΩΝ - ΣΥΝ Π.Ε.» στις διατάξεις του 
ν.3299/2004 για την ενίσχυση επενδυτικού σχεδίου 
της με το κίνητρο της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 31538/ΥΠΕ/4/00492/ν.3299/2004/ 
30.12.2006 απόφαση του Υπουργού και Υφυπουργού Οι¬ 
κονομίας και Οικονομικών, εγκρίθηκε η υπαγωγή στις 
διατάξεις του ν.3299/2004, επένδυσης της επιχείρησης 
«ΑΣΤΙΚΟΣ ΣΥΝ/ΜΟΣ ΦΑΡΜΑΚΟΠΟΙΩΝ ΧΑΝΙΩΝ - ΣΥΝ 
Π.Ε.» για την ενίσχυση επενδυτικού σχεδίου της, με το 
κίνητρο της επιχορήγησης, που αναφέρεται στη δημι¬ 
ουργία νέου αποθηκευτικού κέντρου ΙορίεΙίοε στο Δήμο 
Ελ.Βενιζέλου στην τοποθεσία Ασύρματος-Μουρνιές του 
Νομού Χανίων Κρήτης, συνολικής δαπάνης εννιακοσίων 
τριάντα πέντε χιλιάδων εξακοσίων ευρώ (935.600 €). 

Το ποσοστό της επιχορήγησης ανέρχεται σε 40% 
επί του συνολικού κόστους επιχορηγουμένων δαπανών 
της επένδυσης, δηλαδή ποσό επιχορήγησης τριακόσιες 
εβδομήντα τέσσερις χιλιάδες διακόσια σαράντα ευρώ 
(374.240 €). 

Με την επένδυση δεν θα δημιουργηθούν νέες θέσεις 
εργασίας. 

Ημερομηνία γνωμοδότησης της Επιτροπής: 30.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

Αριθμ. Υ4α/80073/06 (9) 

Εγκατάσταση και λειτουργία της Αγγειοχειρουργικής 
κλινικής του τμήματος Ιατρικής του Πανεπιστημίου 
Θεσσαλίας στο ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟ¬ 
ΚΟΜΕΙΟ ΛΑΡΙΣΑΣ. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1 του άρθρου 13 του ν.1397/1983 
(ΦΕΚ 143/Α'). 

2. Τις διατάξεις του εδαφ. β), της παρ. 14, του άρθρου 
13 του ν. 2889/2001 (ΦΕΚ 37/Α'). 

3. Τις διατάξεις του τρίτου άρθρου (ΚΕΦΑΛΑΙΟ Β) του 
ν. 3527/2007 (ΦΕΚ 25/Α'). 

4. Την υπ’ αριθμ. 37876/ΣΤ5/2004 απόφαση του Πρωθυ¬ 
πουργού και της Υπουργού Εθνικής Παιδείας και θρη¬ 
σκευμάτων «Καθορισμός αρμοδιοτήτων Υφυπουργών 
στο Υπουργείο Εθνικής Παιδείας και θρησκευμάτων». 

5. Την υπ’ αριθμ. 7591Α/Β1/2005 (ΦΕΚ 1350/Β') κοινή 
υπουργική απόφαση των Υφυπουργών Εθνικής Παιδεί¬ 
ας και θρησκευμάτων και Οικονομίας και Οικονομικών 
«Ιδρυση Αγγειοχειρουργικής Κλινικής στο τμήμα Ιατρικής 
της Σχολής Επιστημών του Πανεπιστημίου Θεσσαλίας 
και καθορισμός του εσωτερικού της κανονισμού». 

6. Την Πρόταση (συνεδρίαση 9/16.11.2005) του τμήματος 
Ιατρικής του Πανεπιστημίου Θεσσαλίας. 

7. Την υπ’ αριθμ. 6 απόφαση της 208ης Ολομέλειας 
του Κεντρικού Συμβουλίου Υγείας/15.2.2007. 

8. Τ ις διατάξεις του άρθρου 90 του κώδικα νομοθεσί¬ 
ας για τη Κυβέρνηση και τα Κυβερνητικά όργανα, που 
κυρώθηκε με το π.δ. 63/2005 (ΦΕΚ 98Α) και το γεγονός 
ότι δεν προκαλείται δαπάνη σε βάρος του κρατικού 
προϋπολογισμού από την εφαρμογή των διατάξεων της 
παρούσας απόφασης. 

9. Την υπ’ αριθμ. 27304 (ΦΕΚ 517/Β717.3.2004) απόφαση 
ανάθεσης αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπουλο 
και Γεώργιο Κωνσταντόπουλο. 

10. Το απόσπασμα πρακτικού της αριθμ. 5/2006 Συνε¬ 
δρίασης του ΔΣ του Πανεπιστημιακού Γενικού Νοσο¬ 
κομείου Λάρισας, αποφασίζουμε: 

Άρθρο 1 

1. Εγκαθίσταται και λειτουργεί στο πλαίσιο του 
Χειρουργικού Τομέα της Ιατρικής Υπηρεσίας του Πα¬ 
νεπιστημιακού Γενικού Νοσοκομείου Λάρισας, η Αγ¬ 
γειοχειρουργική κλινική του τμήματος Ιατρικής του 
Πανεπιστημίου Θεσσαλίας. 

2. Τα μέλη ΔΕΠ που υπηρετούν στην παραπάνω κλι¬ 
νική υποχρεούνται σε εφημερία για την αντιμετώπιση 
εκτάκτων περιστατικών και παροχής επείγουσας πε¬ 
ρίθαλψης, σύμφωνα με τα όσα ισχύουν κάθε φορά για 
την εφημερία του νοσοκομείου. 

Το προσωπικό που υπηρετεί στην Αγγειοχειρουρ¬ 
γική κλινική, συνεργάζεται με τα αντίστοιχα τμήματα 


της Ιατρικής Υπηρεσίας όλων των Νοσοκομείων της 
5ης Υγειονομικής Περιφέρειας Θεσσαλίας και Στερεός 
Ελλάδας,για την ανάπτυξη και αναβάθμιση του επιπέδου 
της εκπαίδευσης και παροχής υπηρεσιών υγείας. 

Η δύναμη της κλινικής δεν υπερβαίνει της σαράντα 
πέντε (45) κλίνες. 

Η Κλινική πρέπει να έχει επιστημονικό υπεύθυνο για 
τη λειτουργία της. 

Άρθρο 2 
Έναρξη ισχύος. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΣΠΥΡΙΔΩΝ ΤΑΛΙΑΔΟΥΡΟΣ ΑΘΑΝ. ΓΙΑΝΝΟΠΟΥΛΟΣ 

-♦- 

Αριθμ. 330799 π.ε. (10) 

Σύσταση οργανικών θέσεων, με σύμβαση εργασίας ιδι¬ 
ωτικού δικαίου αορίστου χρόνου, μειωμένης απα¬ 
σχόλησης, στο Υπουργείο Αγροτικής Ανάπτυξης και 
Τροφίμων, κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τ ις διατάξεις: 

α) Τ ις διατάξεις της παρ. 2 του άρθρου 1 του ν.3320/2005 
(Φ.Ε.Κ. 48/τ. Α723.2.2005) «Ρυθμίσεις θεμάτων για το 
προσωπικό του Δημοσίου και νομικών προσώπων του 
ευρύτερου δημόσιου τομέα και για τους Ο.Τ.Α.». 

β) Τις διατάξεις του άρθρου 11 του π.δ./τος 164/2004 
(Φ.Ε.Κ. Α' 134/19.7.2004) «Ρυθμίσεις για τους εργαζομένους 
με συμβάσεις ορισμένου χρόνου στο δημόσιο τομέα». 

γ) Τις διατάξεις του π.δ./τος 402/88 (Φ.Ε.Κ. 187/τ. 
Α'/26.8.1988) «Οργανισμός Υπουργείου Γεωργίας», όπως 
συμπληρώθηκε και τροποποιήθηκε μεταγενέστερα. 

δ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ./τος 63/2005 (Φ.Ε.Κ. 98/τ. 
Α722.4.2005). 

2. Το υπ’ αριθμ. 8 Β713.12.2004 πρακτικό του Β' Υπηρε¬ 
σιακού Συμβουλίου, το οποίο έκρινε, μεταξύ των άλλων, 
αιτήσεις εργαζομένων Καθαριστριών, του Υπουργεί¬ 
ου Αγροτικής Ανάπτυξης και Τροφίμων, για την υπα¬ 
γωγή τους στις ρυθμίσεις του άρθρου 11 παρ. 2 του 
π.δ.164/2004. 

3. Την υπ’ αριθμ. 4/3.1.2006 απόφαση του Δ' Τμήματος 
του Α.Σ.Ε.Π. με τους συνημμένους σ’ αυτή πίνακες, με την 
οποία έγινε αποδεκτή η κρίση του ανωτέρω Υπηρεσια¬ 
κού Συμβουλίου του Υπουργείου Αγροτικής Ανάπτυξης 
και Τροφίμων, καθώς και το αριθμ. 40145/4.10.2006 νε¬ 
ότερο έγγραφό του με το οποίο μας απέστειλε πίνακα 
που αφορά ορθή επανάληψη της υπ’ αριθμ. 4/3.1.2006 
απόφασής του. 

4. Τις υπ’αριθμ. 276626/17.4.2006 και 337775/21.12.2006 
Βεβαιώσεις της Διεύθυνσης Διοίκησης Προσωπικού 

Ιδιωτικού Δικαίου «Οργανικές θέσεις με σχέση εργασί¬ 
ας ιδιωτικού δικαίου αορίστου χρόνου στο Υπουργείο 
Αγροτικής Ανάπτυξης και Τροφίμων», σύμφωνα με το 
οποίο δεν υπάρχουν κενές θέσεις ιδιωτικού δικαίου αο¬ 
ρίστου χρόνου, μειωμένης απασχόλησης, αντίστοιχης 
ή παρεμφερούς ειδικότητας με τις συνιστώμενες στο 
Υπουργείο Αγροτικής Ανάπτυξης και Τροφίμων. 

5. Την υπ’ αριθμ. ΔΙΔΚ/Φ.1/2/6139/2004 (Φ.Ε.Κ. 527/τ. 
Β'/24.3.2004 ) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης», 
όπως τροποποιήθηκε με την υπ’ αριθμ. 17398/13.9.2005 
όμοιά της (ΦΕΚ/Β71284). 

6. Την υπ’ αριθμ. 37930/ΔΙΟΕ 1264/(ΦΕΚ 1432/τ. 
Β'/14.10.2005) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (Β' 204/13.2.2006). 

7. Το γεγονός ότι, από τις διατάξεις της παρούσας θα 
προκληθεί ετήσια δαπάνη ύψους 100.000 ΕΥΡΩ, περίπου, 
η οποία για το τρέχον έτος περιορίζεται στο ποσό των 
73.000 ΕΥΡΩ, περίπου. Η ανωτέρω δαπάνη θα καλυφθεί 
τόσο για τρέχον έτος όσο και για τα επόμενα έτη, από 
τις πιστώσεις που θα εγγράφονται για τον σκοπό αυτό 
στον τακτικό προϋπολογισμό του Υπουργείου Αγροτι¬ 
κής Ανάπτυξης και Τροφίμων, αποφασίζουμε: 

Α. Συστήνουμε στο Υπουργείο Αγροτικής Ανάπτυξης 
και Τροφίμων, δεκατέσσερις (14) οργανικές θέσεις με 
σύμβαση εργασίας ιδιωτικού δικαίου αορίστου χρόνου, 
μειωμένης απασχόλησης, (ως ο κατωτέρω πίνακας ), ει¬ 
δικότητας Προσωπικού Καθαριότητας Υ.Ε., προκειμένου 
να καλυφθούν οι διαπιστωθείσες πάγιες και διαρκείς 
ανάγκες υπηρεσιών του Υπουργείου Αγροτικής Ανάπτυ¬ 
ξης και Τροφίμων, κατ’ εφαρμογή των διατάξεων του 


π.δ. 164/2004, ήτοι: 

ΟΡΓΑΝΙΚΕΣ ΘΕΣΕΙΣ 

ΩΡΕΣ ΕΡΓΑΣΙΑΣ 

ΑΡΙΘΜΟΣ ΗΜΕΡΩΝ 

(ΜΕΙΩΜΕΝΗΣ 

ΗΜΕΡΗΣΙΑΣ 

ΕΒΔΟΜΑΔΙΑΙΑΣ 

ΑΠΑΣΧΟΛΗΣΗΣ) 

ΑΠΑΣΧΟΛΗΣΗΣ 

ΑΠΑΣΧΟΛΗΣΗΣ 

ΑΟΡΙΣΤΟΥ ΧΡΟΝΟΥ 

1 

5,5 ΩΡΕΣ 

5 

2 

5 ΩΡΕΣ 

5 

1 

4,5 ΩΡΕΣ 

5 

1 

4 ΩΡΕΣ 

5 

1 

3 ΩΡΕΣ 

5 

1 

4 ΩΡΕΣ 

3 

1 

3,5 ΩΡΕΣ 

3 

4 

7,5 ΩΡΕΣ 

2 

1 

5 ΩΡΕΣ 

2 

1 

3 ΩΡΕΣ 

2 


Β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 


Αριθμ. οικ. 1034 (11) 

Αρμοδιότητες της Διεύθυνσης Παιδείας του Νομαρχια¬ 
κού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκη¬ 
σης» όπως συμπληρώθηκε, τροποποιήθηκε και ισχύει. 

γ) Του ν. 2503/1997«Διοίκηση,οργάνωση,στελέχωση της 
Περιφέρειας και άλλες διατάξεις» όπως συμπληρώθηκε, 
τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ενιαίας Νομαρχιακής Αυ¬ 
τοδιοίκησης Αθηνών - Πειραιώς/Νομαρχιακού Διαμερί¬ 
σματος Πειραιά όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη 
Πειραιά περί ορισμού Αντινομαρχών. 

5. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Δ/νσης 

Παιδείας ως εξής: 

Α. ΑΡΜΟΔΙΟΤΗΤΕΣ ΝΟΜΑΡΧΗ 

1. Συγκρότηση επιτροπής καταλληλότητας, επιλογής 
και εκτίμησης της αξίας οικοπέδου για ανέγερση δι¬ 
δακτηρίου καθώς και επιλογής οικοπέδου μετά κτιρίου 
κατάλληλου να χαρακτηρισθεί ως διδακτήριο. 

2. Απαλλοτρίωση οικοπέδων για τις ανάγκες σχολικής 
στέγης καθώς και ανέγερση σχολικών κτιρίων πλην της 
περιοχής Αττικής. 

3. Μίσθωση ακινήτου για τη στέγαση δημοσίων σχολι¬ 
κών μονάδων, στέγαση αυτών και σε περίπτωση συστέ- 
γασης καθορισμός της αποκλειστικής χρήσης ορισμέ¬ 
νων χώρων του διδακτηρίου από κάθε σχολική μονάδα 
καθώς και της κοινής χρήσης των υπολοίπων χώρων 
και των ωρών λειτουργίας της κάθε συστεγαζόμενης 
σχολικής μονάδας. 

4. Συγκρότηση Νομαρχιακής Επιτροπής Παιδείας. 

5. Διακοπή μαθημάτων λόγω εκτάκτων συνθηκών ή 
επιδημικής νόσου. 

6. Διορισμός και αντικατάσταση διοικητών των ιδρυμά¬ 
των και καθορισμός των λεπτομερειών επωφελέστερης 
διάθεσης των εσόδων των κληροδοτημάτων έμμεσης 
διαχείρισης που χορηγούν υποτροφίες. 

7. Έκδοση απόφασης για τη μεταβίβαση περιουσίας 
των σχολικών μονάδων στους ΟΤΑ. 

8. Τα έγγραφα τα οποία αφορούν στην υποβολή ερω¬ 
τημάτων ως προς την ερμηνεία των κείμενων διατά¬ 
ξεων ή προτάσεων καθώς και κάθε έγγραφο, επιστο¬ 
λή, υπόμνημα ιδιάζουσας σημασίας προς Υπουργεία, 
Περιφέρεια, ΝΠΔΔ, Ανεξάρτητες Αρχές, Οργανισμούς, 
Δικαστήρια και το Νομαρχιακό Συμβούλιο ως και τα 
απαντητικά έγγραφα στις ανωτέρω Υπηρεσίες. 

9. Ασκηση σε ειδικές περιπτώσεις κάθε αρμοδιότητας 
από εκείνες οι οποίες ανατίθενται στον Νομάρχη και 
τον Αντινομάρχη. 

10. Τις απαντήσεις σε αιτήσεις πολιτών επί σοβαρών 
περιπτώσεων ή γενικότερου ενδιαφέροντος. 

11. Αποφάσεις μετακίνησης εκτός έδρας του προϊστά¬ 
μενου και έγκριση της κανονικής τους άδειας. 

Β. ΑΡΜΟΔΙΟΤΗΤΕΣ ΑΝΤΙΝΟΜΑΡΧΗ 

1. Μεταφορά μαθητών από τον τόπο διαμονής στον 
τόπο φοίτησης. 

2. Αποδοχή δωρεάς αυτοκινήτων προς τα κάθε μορ¬ 
φής Υ.Π.Δ,Δ. και τις υπηρεσίες αρμοδιότητας ΥΠΕΠΘ 
και η έγκριση κυκλοφορίας τους. 

3. Έγκριση των εισηγήσεων της Νομαρχιακής Επι¬ 
τροπής Παιδείας για τον καθορισμό των λειτουργικών 
δαπανών των σχολικών μονάδων. 

4. Έγκριση εκτός έδρας υπαλλήλων. 

5. Συγκρότηση επιτροπής παραλαβής προμηθειών. 

6. Οργάνωση συναυλιών ή άλλων πολιτιστικών εκδη¬ 
λώσεων για τους μαθητές (άρθρο 47 παρ. 3 ν. 1566/1985 
(ΦΕΚ 167 τ.Α'). 

7. Έγκριση για οποιαδήποτε μίσθωση ιδιωτικού αυ¬ 
τοκινήτου δημόσιας χρήσης για μεταφορά προσώπων, 
υλικών κ.λπ. (άρθρο 4 παρ. 1β του π.δ. 173/1985 ΦΕΚ 
59/85 τ.Α'). 

8. Έγκριση σχολικών εκδρομών στο εξωτερικό (Υ.Α 
Γ2/4832/28.11.1990 ΦΕΚ 762/90 τ.Β'). 

Θ.Έγκριση για την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων, παράλληλων και κερματοδεκτών) στα σχολεία 
και τις περιφερειακές υπηρεσίες του ΥΠΕΠΘ (άρθρο 4 
παρ. 1 έ π.δ. 173/1985 ΦΕΚ 59/1985 τ.Α'). 

10. Καθορισμός των συνδιαλέξεων που επιτρέπονται 
κατά μήνα για κάθε τηλεφωνική σύνδεση (άρθρο 4 παρ. 
1ζ π.δ. 173/1985). 

Γ. ΑΡΜΟΔΙΟΤΗΤΕΣ ΔΙΕΥΟΥΝΤΟΥ 

1. Στέγαση των περιφερειακών υπηρεσιών του ΥΠΕΠΟ 
και με μίσθωση ακινήτων, καθώς και αντιμετώπιση των 
λειτουργικών δαπανών των υπηρεσιών αυτών. 

2. Διάθεση διδακτηρίου για άλλες χρήσεις κοινής ωφέ¬ 
λειας ή για την πραγματοποίηση εκδηλώσεων κοινού 
ενδιαφέροντος (άρθρο 41 παρ. 1566/1985). 

3. Έγκριση σχολικών εκδρομών εσωτερικού (ΚΕΦ.Β4 
της υπ’ αριθμ. γ24832/28.11.1990 ΦΕΚ 762/90 τ. υπουργι¬ 
κής απόφασης. 

4. Δωρεάν μεταφορά και σίτιση μαθητών μουσικών 
γυμνασίων (Υπουργικές Αποφάσεις Γ2/3731/20.9.1988 και 
γ2/3732/20.9.1988 ΦΕΚ 767/88Β). 

5. Εποπτεία και έλεγχος συλλόγων γονέων και κηδε¬ 
μόνων (άρθρο 53 του ν. 1566/1985). 

6. Κυρώσεις στους γονείς και κηδεμόνες που δεν εγ¬ 
γράφουν τα παιδιά τους στο σχολείο και αμελούν για 
την τακτική φοίτησή τους (άρθρο 2 παρ. 3 ν. 1566 του 
85 ΦΕΚ 167Α). 

7. Έγκριση εγκατάστασης τηλετύπων (ΤΕΛΕΞ) στις 
υπηρεσίες εκπαίδευσης (άρθρο 1 παρ. 2δ' π.δ. 347/1986 
ΦΕΚ 154 Α'). 

8. Καθορισμός των σχολείων και των περιφερειακών 
υπηρεσιών του ΥΠΕΠΟ που δικαιούνται να πραγματοποι¬ 
ούν υπεραστικές τηλεφωνικές συνδιαλέξεις μέσω ΟΤΕ 
(άρθρο 4 παρ. 1 στ' π.δ. 173/1985 ΦΕΚ 59Α'). 

9. Αντικατάση των κινητήρων αυτοκινήτων των περι¬ 
φερειακών υπηρεσιών του ΥΠ.Ε.Π.Θ. (άρθρο 4 παρ. 1δ 
του π.δ. 173/1985, ΦΕΚ 59/85 τ.Α'). 

10. Χορήγηση πάσης φύσεως αδειών στους υπαλλή¬ 
λους της υπηρεσίας του. 

11. Παραλαβή δικογράφων. 

12. Απαντήσεις σε ερωτήματα πολιτών ή υπαλλήλων 
σχετικά με υπόθεσή τους. 

'Ολα τα έγγραφα πριν την υπογραφή τους από τον 
Νομάρχη ή τον Αντινομάρχη θα προσυπογράφονται από 
τον Γ ενικό Γ ραμματέα της Νομαρχίας Πειραιά σύμφωνα 
με τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

Η παρούσα απόφαση ισχύει από της υπογραφής της 


και καταργεί κάθε προηγούμενη με ανάλογο περιεχό¬ 
μενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 

-♦- 

Αριθμ. οικ. 1035 (12) 

Αρμοδιότητες της Διεύθυνσης Υγειονομικών Ελέγχων 
του Νομαρχιακού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκη¬ 
σης» όπως συμπληρώθηκε, τροποποιήθηκε και ισχύει. 

γ) Του ν. 2503/1997 «Διοίκηση,οργάνωση,στελέχωση 
της Περιφέρειας και άλλες διατάξεις» όπως συμπλη¬ 
ρώθηκε, τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ενιαίας Νομαρχιακής Αυ¬ 
τοδιοίκησης Αθηνών - Πειραιώς/Νομαρχιακού Διαμερί¬ 
σματος Πειραιά όπως ισχύει (ΦΕΚ 1787/Β'/20.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη 
Πειραιά περί ορισμού Αντινομαρχών. 

5. Την υπ’ αριθμ. οικ. 17/3.1.2007 απόφαση Νομάρχη 
Πειραιά περί ορισμού εντεταλμένων Νομαρχιακών Συμ¬ 
βούλων. 

6. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα Υγειονομι¬ 
κών Ελέγχων του Νομαρχιακού Διαμερίσματος Πειραιά 
ως εξής: 

Α) Αρμοδιότητες Νομάρχη. 

1. Τις εισηγήσεις των Δ /βαθμιων Επιτροπών για κα¬ 
ταστήματα -επιχειρήσεις υγειονομικού ενδιαφέροντος 
και πτηνο-κτηνοτροφικών εγκαταστάσεων. 

2. Άσκηση σε ειδικές περιπτώσεις κάθε αρμοδιότητας 
από εκείνες οι οποίες ανατίθενται με την παρούσα από¬ 
φαση στον Αντινομάρχη και στον Προϊστάμενο. 

3. Οι εγκρίσεις μετακίνησης εκτός έδρας και χορήγηση 
πάσης φύσεως άδειας στον προϊστάμενο της υπηρεσίας. 

4. Τις απαντήσεις σε αιτήσεις πολιτών επί σοβαρών 
περιπτώσεων ή γενικότερου ενδιαφέροντος. 

5. Ο σχεδιασμός, η διενέργεια επιδημιολογικών και 
λοιπών υγειονομικών ερευνών και επιμόρφωση ομάδων 
πληθυσμού, σχετιζομένων με αντικείμενα υγειονομικού 
ενδιαφέροντος. 

6. Οι διαδικασίες σχεδιασμού, αντιμετώπισης και δι¬ 
εκπεραίωσης εκτάκτων και μη θεμάτων υγειονομικού 
ενδιαφέροντος, στο Λιμάνι του Πειραιά, ως θαλάσσια 
πύλη εισόδου, με σκοπό τη διασφάλιση και προαγωγή 
της Δημόσιας Υγείας. 

7. Καταλληλότητες δεξαμενών μεταφοράς νερού 
υδροφόρων πλοίων. 

8. Εγκρίσεις μελετών επεξεργασίας και διάθεσης λυ¬ 
μάτων ή βιομηχανικών αποβλήτων. 

9. Προσωρινές και οριστικές άδειες διάθεσης λυμάτων 
ή βιομηχανικών αποβλήτων σε επιφανειακά ύδατα και 
στο έδαφος επιφανειακά. 

10. Τα έγγραφα τα οποία αφορούν στην υποβολή 
ερωτημάτων ως προς την ερμηνεία των κείμενων δι¬ 
ατάξεων ή προτάσεων καθώς και κάθε έγγραφο, επι¬ 
στολή, υπόμνημα ιδιάζουσας σημασίας προς Υπουργεία, 
Περιφέρεια, ΝΠΔΔ, Ανεξάρτητες Αρχές, Οργανισμούς, 
Δικαστήρια και το Νομαρχιακό Συμβούλιο ως και τα 
απαντητικά έγγραφα στις ανωτέρω Υπηρεσίες. 

Β) Αρμοδιότητες Αντινομάρχη 

1. Αποφάσεις καθορισμού χρήσεως επιφανειακών 
υδάτων και ειδικών όρων για τη διάθεση λυμάτων ή 
βιομηχανικών αποβλήτων σε κάθε αποδέκτη. 

2. Αδειες ίδρυσης - λειτουργίας κοιμητηρίων. 

3. Τοποθέτηση Εποπτών Δημόσιας Υγείας σε τομείς 
και κάθε άλλο έγγραφο που αφορά ενέργειες της υπη¬ 
ρεσίας καθώς και τα οδοιπορικά έξοδα. 

4. Οι εγκρίσεις μετακίνησης εκτός έδρας των υπαλ¬ 
λήλων. 

5. Συγκρότηση επιτροπής παραλαβής προμηθειών. 

6. Ο έλεγχος και η χορήγηση γνωματεύσεων για την 
έκδοση αδειών ιδρύσεως και λειτουργίας κολυμβητικών 
δεξαμενών πλοίων. 

7. Χορήγηση πιστοποιητικών εντομοκτονίας-μυοκτονίας. 

Δ) Αρμοδιότητες εντεταλμένων Νομαρχιακών Συμ¬ 
βούλων. 

1. Τις εισηγήσεις για χορήγηση ή μη αδειών χορήγησης 
μουσικών οργάνων εντός καταστημάτων υγειονομικού 
ενδιαφέροντος. 

2. Γνωματεύσεις θετικές ή αρνητικές Α'/θμιας Υγει¬ 
ονομικής Επιτροπής για άδειες λειτουργίας νεοϊδρυ- 
όμενων καταστημάτων ή εργαστηρίων υγειονομικού 
ενδιαφέροντος. 

3. Η χορήγηση γνωματεύσεων για την έκδοση αδειών 
ιδρύσεως και λειτουργίας κατ/των υγειονομικού ενδια¬ 
φέροντος επί θαλασσοπλοούντων πλοίων. 

4. Ο υγειονομικός έλεγχος κατ/των, αποθηκών τρο¬ 
φίμων κλπ που προορίζονται για την τροφοδοσία των 
πλοίων. 

Γ) Αρμοδιότητες Διευθυντή. 

1. Η υπογραφή όλων των υπομνηστικών και διαβιβα¬ 
στικών εγγράφων. 

2. Η υπογραφή όλων των εγγράφων που γενικώς αρ¬ 
χειοθετούνται. 

3. Έγγραφα καταστήματος ή μη κολυμβητικών δεξα¬ 
μενών. 

4. Βεβαίωση καταλληλότητας οχημάτων για μεταφο¬ 
ρά άρτου, οπωρολαχανικών και συσκευασμένων τρο¬ 
φίμων. 

5. Έγγραφα ανθυγιεινών εστιών. 

6. Τις απαντήσεις σε αιτήματα υπαλλήλων ή πολιτών 
σχετικά με υπόθεσή τους. 

7. Παραλαβή δικογράφων. 

8. Η διενέργεια δειγματοληψιών νερού, τροφίμων και 
ποτών επί των πλοίων. 

9. Ο υγειονομικός έλεγχος περιοχών ευθύνης του ΟΛΠ 
και των κατά τόπους λιμεναρχείων. 

10. Η χορήγηση πάσης φύσεως αδειών στους υπαλ¬ 
λήλους της Δ/νσης. 

Όλα τα έγγραφα πριν την υπογραφή τους από τον 
Νομάρχη ή τον Αντινομάρχη θα προσυπογράφονται από 
τον Γ ενικό Γ ραμματέα της Νομαρχίας Πειραιά σύμφωνα 
με τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α72004). 

Ο εντεταλμένος Νομαρχιακός Σύμβουλος για όλα τα 
θέματα αρμοδιότητάς του θα ενημερώνει τον αρμόδιο 
Αντινομάρχη. 


Η απόφαση αυτή ισχύει από της υπογραφής της και 
καταργεί κάθε προηγούμενη με ανάλογο περιεχόμε¬ 
νο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 

-♦- 

Αριθμ. οικ. 1036 (13) 

Αρμοδιότητες της Διεύθυνσης Προστασίας Καταναλωτή 
του Νομαρχιακού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τ ις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκη¬ 
σης» όπως συμπληρώθηκε, τροποποιήθηκε και ισχύει. 

γ) Του ν. 2503/1997«Διοίκηση, οργάνωση, στελέχωση 
της Περιφέρειας και άλλες διατάξεις» όπως συμπληρώ¬ 
θηκε, τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ενιαίας Νομαρχιακής Αυ¬ 
τοδιοίκησης Αθηνών - Πειραιώς/Νομαρχιακού Διαμερί¬ 
σματος Πειραιά όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη 
Πειραιά περί ορισμού Αντινομαρχών 

5. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Δι¬ 
εύθυνσης Προστασίας Καταναλωτή του Νομαρχιακού 
Διαμερίσματος Πειραιά ως εξής: 

Α) Αρμοδιότητες Νομάρχη 

1. Χορήγηση αδειών για την οργάνωση εμπορικών 
εκθέσεων (εκτός των Διεθνών) και ρύθμιση θεμάτων 
λειτουργίας και εποπτείας τους. 

2. Έκδοση αποφάσεων για τη σύσταση, διάλυση και 
καθορισμό του τρόπου λειτουργίας των λαϊκών αγορών 
και γενικά κάθε αντικείμενο που αφορά τις λαϊκές αγο¬ 
ρές των περιοχών που δεν ανήκουν στην αρμοδιότητα 
του οργανισμού Λαϊκών Αγορών Αθήνας - Πειραιά. 

3. Αποφάσεις για το διορισμό των μελών της Νομαρ¬ 
χιακής Επιτροπής Εμπορίου, του Πειθαρχικού Συμβου¬ 
λίου Εξαγωγικού Εμπορίου, της Επιτροπής του άρθρου 
1 ν.3377/2005 και των τριμελών επιτροπών χορήγησης 
βεβαιώσεων σε παραγωγούς Λαϊκών Αγορών. 

4. Αποφάσεις συγκρότησης Επιτροπής Ποιοτικού 
Ελέγχου Άρτου, Συντονιστικής Επιτροπής Ελέγχου 
Τροφίμων Πειραιά, κλιμακίων Ελέγχου Βυτιοφόρων Δι¬ 
ανομής Πετρελαίου Θέρμανσης, κλιμακίων Τακτικών 
και Εκτάκτων Ελέγχων για το υποχρεωτικό σύστημα 
επισήμανσης βοείου κρέατος, έγκριση προγράμματος 
Περιοδικού Μέτρων και Σταθμών. 

5. Έγγραφα τα οποία αφορούν στην υποβολή ερωτη¬ 
μάτων ως προς την ερμηνεία των κειμένων διατάξεων ή 
προτάσεων καθώς και κάθε έγγραφο, επιστολή, υπόμνη¬ 
μα ιδιαζούσης σημασίας προς Υπουργεία, Περιφέρεια, 
ΝΠΔΔ, Ανεξάρτητες Αρχές, Οργανισμούς, Δικαστήρια 
και το Νομαρχιακό Συμβούλιο ως και τα απαντητικά 
έγγραφα στις ανωτέρω υπηρεσίες. 

6. Τελικές απαντήσεις ή αποφάσεις της Νομαρχίας 
στις αιτήσεις ή αναφορές πολιτών ή αιτήσεις θεραπείας 
ή ενστάσεις στις οποίες αποφάνθηκε ο Προϊστάμενος 
της Διεύθυνσης Προστασίας Καναλωτή σύμφωνα με τις 
κείμενες διατάξεις. 

7. Χορήγηση αδειών υπαίθριου πλανόδιου εμπορίου 
καθώς και Κυριακάτικης αγοράς (ν. 3377/2005). 

8. Διαταγές διενέργειας διοικητικών ανακρίσεων ή 
εξετάσεων επί καταγγελιών και αναφορών παραπόνων 
πολιτών και εν γένει διαχειριστικών ελέγχων. 

9. Αποφάσεις αναγνώρισης σωματείων ως Ενώσεις 
Καταναλωτών και η τήρηση του μητρώου Ενώσεων 
Καταναλωτών. 

10. Τις απαντήσεις σε αιτήσεις πολιτών επί σοβαρών 
περιπτώσεων ή γενικότερου ενδιαφέροντος. 

11. Άσκηση σε ειδικές περιπτώσεις κάθε αρμοδιότητας 
από εκείνες οι οποίες ανατίθενται στον Αντινομάρχη 
και Προϊστάμενο. 

12. Έγκριση εκτός έδρας μετακινήσεων και χορήγησης 
πάσης φύσεως άδειας στον Προϊστάμενο. 

13. Υπογραφή όλων των εγκυκλίων. 

14. Άδειες προμήθειας χύμα σπορέλαιων. 

Β) Αρμοδιότητες Αντινομάρχη 

1. Κατάπτωση για τη Νομαρχιακή Αυτοδιοίκηση των 
εγγυήσεων περί καλής λειτουργίας των εμπορικών εκ¬ 
θέσεων. 

2. Παραπομπή στη Ν.Ε.Ε. των παραβατών των διατά¬ 
ξεων του ν. 1401/1983. 

3. Αποφάσεις επιβολής προστίμου, βάσει των ν. 1732/ 
1987 και ν. 1401/1983 (κατόπιν ενημέρωσης του Νομάρ¬ 
χη)· 

4. Έγγραφα και ενέργειες που αναφέρονται στον 
ποιοτικό και αγορανομικό έλεγχο, σε εφαρμογή των 
διατάξεων της 14/89 Κωδικοποιημένης Αγορανομικής 
Διάταξης και του Κώδικα Τροφίμων και Ποτών. 

δ.Έγγραφα που αφορούν στη διεκπεραίωση των δειγ¬ 
μάτων (διαβιβαστικά στο Γ.Χ.Κ., σε Αστυνομικά Τμήματα 
για επίδοση, γνωστοποίηση αποτελεσμάτων χημικών 
γνωματεύσεων, δικόγραφα προς εισαγγελέα που αφο¬ 
ρούν στην ποινική δίωξη των παραβατών). 

δ.Έγγραφα που αφορούν ενημερώσεις προς Υπηρε¬ 
σίες και Φορείς. 

7. Αποφάσεις επιβολής διοικητικών προστίμων και λοι¬ 
πών ποινών κατά παράβαση των νόμων 2093/1992 και 
1401/1983, της υπουργικής απόφασης 378/1994 (ΥΠΕΘΟ), 
του άρθρου 422 της Αγορανομικής Διάταξης 14/89, κα¬ 
θώς και της υπ’ αριθμ. 412013/14.12.2000 κοινής υπουρ¬ 
γικής απόφασης άρθρο 7 Υπουργών Εθνικής Οικονομί¬ 
ας, Ανάπτυξης και Γεωργίας, καθώς και των εκάστοτε 
εκδιδομένων υπουργικών αποφάσεων περί εκπτώσεων 
- προσφορών και εμπορικών εκθέσεων (κατόπιν ενημέ¬ 
ρωσης του Νομάρχη). 

8. Έγκριση εκτός έδρας υπαλλήλων. 

9. Συγκρότηση επιτροπής παραλαβής πάσης φύσεως 
υλικών. 


10. Εντολές σε ελεγκτές για διενέργεια Αγορανομικού 
και Ποιοτικού Ελέγχου. 

11. Έγγραφα και ενέργειες που αφορούν τον ν. 
3377/2005, Φ.Ε.Κ. Α202/19.8.2005. Αρχές και κανόνες για 
την εξυγίανση της λειτουργίας και την ανάπτυξη βα¬ 
σικών τομέων του εμπορίου και της αγοράς, θέματα 
Υπουργείου Ανάπτυξης, εμπορίου, όπως τροποποιήθηκε 
με τον ν. 3190/2003. 

12. Πρωτόκολλα συνεργασίας με ΓΧΚ. 

13. Έγγραφα και ενέργειες σχετικά με την κίνηση των 
διαδικασιών, σε εφαρμογή των ν. 1732/1987,1401/1983 και 
2251/1994 περί Νομαρχιακών Επιτροπών Εμπορίου και 
Φιλικού Διακανονισμού. 

Γ) Αρμοδιότητες Διευθυντή 

1. Υπομνηστικά έγγραφα για όλα τα θέματα της αρ- 
μοδιότητάς του. 

2. Τις απαντήσεις σε αιτήσεις πολιτών και υπαλλήλων 
σχετικά με υπόθεσή τους. 

3. Απαραίτητα έγγραφα σχετικά με την εσωτερική 
εύρυθμη λειτουργία της Διεύθυνσης. 

4. Έγγραφα και ενέργειες που αναφέρονται στην 
εφαρμογή των αποφάσεων των εκάστοτε ισχυουσών, 
σχετικά με την οργάνωση και λειτουργία των εμπορικών 
εκθέσεων. 

δ.Έγγραφα και ενέργειες που αφορούν αγορανομικό 
θέματα και θέματα προστασίας καταναλωτή, σε εκτέ¬ 
λεση αγορανομικών διατάξεων. 

6. Έγγραφα κλήσεως σε απολογία των παραβατών 
του ν. 2093/1992. 

7. Έγγραφα σχετικά με τη διαδικασία αρχικού και ετή¬ 
σιου περιοδικού ελέγχου Μετρικών Οργάνων. 

δ.Έγγραφα και ενέργειες που αφορούν στην πληρω¬ 
μή τιμολογίων προμηθευτών, δημοσιεύσεων καθώς και 
στις εντολές για την υποβολή στοιχείων και χορήγηση 
βεβαιώσεων. 

9. Έγγραφα και ενέργειες που αναφέρονται στις αρ¬ 
μοδιότητες της Δ/νσης, αρχεία, χορήγηση βεβαιώσεων, 
κλπ. 

10. Χορήγηση πάσης φύσεως αδειών στους υπαλλή¬ 
λους. 

11. Παραλαβή δικογράφων. 

Όλα τα έγγραφα πριν την υπογραφή τους από τον 
Νομάρχη ή τον Αντινομάρχη θα 

προσυπογράφονται από τον Γενικό Γραμματέα της 
Νομαρχίας σύμφωνα με τις διατάξεις του ν. 3274/2004 
«Οργάνωση και λειτουργία των Οργανισμών Τοπικής 
Αυτοδιοίκησης Α' και Β' βαθμού» (ΦΕΚ 195/Α72004). 

Η παρούσα απόφαση ισχύει από της υπογραφής της 
και καταργεί κάθε προηγούμενη με ανάλογο περιεχό¬ 
μενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 

